
_START_ARTICLE_
Højt på en gren en krage
_START_SECTION_
Indhold
_START_PARAGRAPH_
Handlingen i sangen er ret begrænset til en krage, der sidder i et træ og bliver skudt ned af en jæger, hvilket den dør af. Der ligger en sympati med kragen i sangen, hvis melodi dog ikke gør sangen videre seriøs. Sangen kan have til hensigt at fremme børns dyrevenlighed.
_START_SECTION_
Sangens opbygning
_START_PARAGRAPH_
Sangen er opbygget i fire strofer, der hver består af tre vers: én linje med versets indhold, en omkvædslignende linje med remsen "sim saladim bamba saladu saladim" og gentagelse af den første linje plus ét ord, der afslutter verset. For eksempel "Nu er den stakkels krage – død". Teksten har ingen rim.
_START_SECTION_
Brug
_START_PARAGRAPH_
Sangen bliver stadig sunget blandt børn, der bl.a. lærer den i børnehaver. Dens relativt enkle melodi og opbygning gør det let at lære den._NEWLINE_Sangen er desuden brugt af Lille Per i filmen Far til fire i byen fra 1956.